Maailmassa on monia kirjoja, mutta ainoastaan yksi Kirjojen Kirja.
Se on Raamattu, Jumalan Sana.
Tässä ohjelmasarjassa tutkimme lopunaikojen tapahtumia, -
oppia lopunajoista eli eskatologiaa.
Tätä mielenkiintoista syvälle luotaavaa, -
erittäin koskettavaa aihepiiriä on kanssamme tänään luotsaamassa -
Avainmedian pitkäaikainen toiminnanjohtaja Niilo Närhi.
Tervetuloa, Niilo! - Kiitos, Marko. Kiva olla taas täällä.
Nyt tänään aihepiirinämme on Jeesuksen takaisin tuleminen.
Täällä Jumalan Sanassa Jesajan kirjan luvussa 21 -
joku huutaa Seiristä profeetalle seuraavan kysymyksen: -
"Vartija, mikä hetki yöstä on?"
Niilo, missä hetkessä yöstä me nyt elämme -
ihmiskuntana ja kristikuntana?
Tuo on erittäin mielenkiintoinen kysymys: mikä hetki yöstä on?
Tämähän on halki historian kiinnostanut aina ihmisiä.
Haluamme tietää, mikä on se aika, jossa elämme.
Mitä tulevaisuus tuo tullessaan.
Erityisesti me, jotka tutkimme Raamattua.
Mehän tiedostamme, että Raamattu kertoo meille pääpiirteittäin, -
mitä tulevaisuus tuo tullessaan.
Ilman muuta vastauksena tuohon kysymykseen -
me elämme juuri nyt lopunaikoja.
Itse asiassa lopunajat Raamatun mukaan alkoivat -
Jeesuksen ensimmäisestä tulosta maan päälle.
Silloin pyörähtivät lopunajat käyntiin.
Nyt esimerkiksi -
täällä 1. Korinttolaiskirjeen 10. luvussa, jakeessa 11 -
sanottiin jo 2 000 vuotta sitten eletystä aikakaudesta: -
['heille' viittaa juutalaisiin ja Israeliin]
Niilo, siis jo Uuden testamentin kirjoittamisen aikaan -
sen kirjoittajat totesivat heidän elävän -
maailmanaikojen loppukaudessa.
Näyttää olevan kysymys pitkästä ajanjaksosta.
Näyttääkö nyt siltä, että alkaa kuumenemaan, kuumenemaan...?
Marko, se on juuri näin kuin Raamattu sanoo, -
että yksi päivä on Herran edessä kuin tuhat vuotta -
ja tuhat vuotta on kuin yksi päivä.
Jumalan ajanlaskutapa on -
hieman erilainen kuin meidän ajanlaskumme.
Me ajattelemme 1 vuosi, 2 vuotta, 3 vuotta...
Jumalan näköpiirissä tämä menee hieman eri tavalla.
Näin on, että Jeesuksen ensimmäisestä tulosta lähtien -
me olemme eläneet lopunaikoja. Juuri tällä hetkellä -
me elämme näitten lopunaikojen aivan kuin kirivaihetta, -
sitä loppusuoraa.
Maailma ja ihmiskunnan historiahan ei kierrä kehää.
Sen on lineaarinen. Sillä on alku.
Sillä on tietyt tärkeät etapit matkan varrella, -
kuten Jeesuksen syntymä, ristinkuolema, ylösnousemus.
Sitten tulemme tänne, josta Uusi testamentti käyttää termistöä -
'tämän maailmanajan loppu'.
Se on kreikaksi 'ajon', -
joka tarkoittaa aikakauden, maailmanajan loppua.
Me olemme astumassa piankin siihen hetkeen, -
jolloin tämä maailmanaika loppuu ja puhkeaa esille uusi aika.
Tänä päivänähän puhutaan paljon uudesta maailmanajasta -
vähän eri merkityksessä.
Kun nykyinen maailmanaika päättyy, niin me kristityt tiedämme, -
että parempaa on edessä ja tulossa. - Toden totta.
No Niilo, mitkä ovat ihmiskunnan tulevaisuuden kannalta -
ne merkittävimmät tapahtumat, kun olet Jumalan Sanaa tutkinut?
Ehdottomasti seuraava suuri profeetallinen tapahtuma -
näissä Jumalan ikuisissa suunnitelmissa on -
Jeesuksen takaisin paluu.
Se tulee koskettamaan koko ihmiskuntaa -
hyvinkin merkittävällä tavalla.
Tämä on kaikkein tärkein profeetallinen tapahtuma edessämme.
Kun puhut Jeesuksen takaisin paluusta, -
niin yksi keskeinen kysymys.
Monet kristityt ja teologitkin pohtivat sitä -
ja esittävät siitä eri näkemyksiä.
Voisiko Jeesus tulla vaikkapa nyt? Pitääkö kristityn olla valmis nyt?
Onko mahdollista, että Hän voisi tulla juuri nyt -
vai vasta tuhannen vuoden päästä?
Kyllä Raamatun selkeä ilmoitus on, että kaikki sukupolvet -
Jeesuksen kuolemasta ja ylösnousemuksesta lähtien -
ovat odottaneet Hänen takaisin tuloaan.
Siinä mielessä jokaisen sukupolven täytyy olla -
valmiina siihen, kun Jeesus tulee.
Minä näen niin, että se voi tapahtua vaikka tämän ohjelman aikana.
Olisihan se mahtavaa. Kulissimme liittyvät apokalyptisiin asioihin.
Ja ykskaks lähtisimme tästä yläilmoihin.
Aika huikea kokemus -
tämän ohjelman keskelle. Ohjelma tosin jäisi aika torsoksi. - Totta.
Mitä tärkeitä elementtejä/osasia Jeesuksen paluuseen liittyy?
Raamattu antaa meille -
selkeitä asioita, -
jotka liittyvät hyvin vahvasti Jeesuksen takaisin tulemukseen.
Ensimmäinen asia on se, että Jeesus itse lupasi, että Hän tulee.
Kohdassa Johannes 14:3 Hän sanoo opetuslapsilleen: -
Aivan selkeä lupaus. Enkelitkin lupasivat (Ap.t. 1:11).
Galilean miehet ihmettelivät Jeesuksen nousua -
heidän silmiensä edessä taivaaseen ja sanoivat: -
Apostolit opettivat -
esim. Filippiläiskirjeen 3. luvussa jakeessa 20: -
Heprealaiskirjeen kirjoittaja sanoo 10. luvussa jakeessa 37: -
Meillä on selkeät lupaukset siitä, että Jeesus tulee takaisin.
Raamattu opettaa myös, että päivä on tuntematon.
Kukaan ei tiedä tarkkaa ajankohtaa, tarkkaa päivää.
Kohdassa Matteus 24:36 Jeesus itse sanoi: -
Niilo, jos otamme tämän raamatuntekstin esille, -
että emme voi tietää päivää emmekä hetkeä, -
niin onko sitten koko tämän aihepiirin tutkiminen turhaa, -
koska emme voi tietää, milloin Jeesus tulee?
Ei ole turhaa, koska seuraava pointti on se, -
että Jeesuksen takaisin tulo on äkillinen ja yllättävä.
1. Tessalonikalaiskirje 5:2,3 sanoo: -
Tämä tarkoittaa siis uskosta osattomia.
1. Korinttolaiskirje 15:52 sanoo: -
Ei ole turhaa tutkia Jeesuksen takaisin tulemusta, -
koska se voi tapahtua milloin tahansa.
Se on yllättävä ja se on äkillinen.
Noita raamatunkohtia kuunnellessa minä saisin sellaisen käsityksen, -
että uskosta osattomalle maailmalle Hän tulee kuin varas yöllä.
Yhtäkkisesti, salamannopeasti, mutta ymmärränkö oikein, -
että kuitenkin kristitty voi ikään kuin aavistaa -
tai ikään kuin tunnustella tai haistella, -
että kohta Herra taitaa saapua, vaikka ei minuutilleen -
tai päivälleen tietäisikään? Onko tulkinta läheskään oikea?
Siinä mielessä kyllä, että meille on annettu aikojen merkkejä, -
joita Jeesus kehotti meitä tutkimaan ja seuraamaan.
Niistä voimme päätellä, että Hänen tulemuksensa on lähellä.
Mutta Raamatun opetuksen mukaan ja minun käsitykseni mukaan -
Jeesuksen takaisin tulemus on 2-osainen.
Siinä tapahtuu ensin ylöstempaus, -
joka on yllättävä ja äkillinen tapahtuma.
Siitä menee tietty aikajakso, -
jolloin seurakunta on Jeesuksen luona taivaassa.
Sitten Jeesuksen takaisin tulemus huipentuu -
siihen toiseen osioon, jolloin Hän tulee -
tuhannen tuhansine pyhineen omiensa kanssa tänne maan päälle -
ja perustaa 1000-vuotisen rauhan valtakunnan.
Meille Jeesuksen paluun ensimmäistä osiota -
eli ylöstempausta odottaville tämä voi tapahtua milloin tahansa.
Siksi meidän tulee myös olla valmiudessa.
Tuohon liittyen minua nuorena miehenä opetettiin näin, -
että Jeesus tulee ja sinun tulee olla valmiina, -
mutta jokaisen kohdalla henkilö- kohtainen Jeesuksen tulemus -
eli silmien ummistus tälle ajalle voi myös tapahtua milloin tahansa.
Siksi on aina oltava valmiina. - Niin.
Kukaan ei anna sinulle eikä minulle takeita siitä, -
että vaikka ylöstempausta ei nyt tapahtuisikaan, -
hyppäämme auton rattiin työpäivän jälkeen ja tapahtuu onnettomuus.
Silmänräpäyksessä siirrymme ajasta ikuisuuteen.
Silloin Jeesus tulee meitä varten henkilökohtaisesti.
Siinäkin mielessä olet oikeassa. Meidän tulee aina olla valmiita -
kohtaamaan meidän Vapahtajamme.
Eskatologisessa kirjallisuudessa, -
apokalyptisessa kirjallisuudessa, Ilmestyskirjassa, Danielin kirjassa -
ja tietyssä mielessä myös Hesekielin kirjassa, -
näyttää olevan hyvin paljon symboleja ja kielikuvia.
Kun äkkinäinen raamatuntutkija alkaa lukea -
ja näkee tämän kavalkadin erityyppiset symbolit ja kielikuvat, -
niin tulee vaikeus tulkita näitä kielikuvia.
Voiko niitä tulkita? Onko Jumala edes tarkoittanut, -
että me ymmärrämme? Jos ymmärrämme, niin kuinka?
Kuten aikaisemmassa ohjelmassa totesin, -
niin tämä sana 'apokalyptinen' kuvaa paljastamista, -
ilmestysmäistä. Ilmestyksen muodossa on tiettyjä asioita, -
jotka Jumala on halunnut ihmiskunnalle paljastaa.
Mutta yksi erittäin tärkeä periaate on, -
kun pyrimme selvittämään ja selittämään Raamatun symboleja, -
niin meidän täytyy antaa Raamatun selittää Raamattua.
Se tarkoittaa sitä, että emme voi mielivaltaisesti -
jotain Raamatun symbolia eli kielikuvaa alkaa vääntää -
mihin suuntaan tahansa, vaan Raamattu selittää Raamattua.
Esimerkiksi Ilmestyskirjassa on -
404 tai 405 jaetta, -
jotka ovat vähän kuin symbolisia kielikuvia.
Näistä peräti 278 jaetta viittaavat -
Vanhaan testamenttiin ja siellä oleviin asioihin ja symboleihin.
Esimerkiksi tämä Ilmestyskirjan luvussa 12, jakeessa 1 sanotaan: -
No, jos haluaisin alkaa itse tätä käsitellä, -
voisin löytää tästä ihan mitä tahansa.
Mutta kun Vanhasta testamentista löydän Joosefin unet, -
jotka ennakoivat, että hänestä tulisi jonain päivänä hallitsija, -
niin sieltä löydämme kaikki nämä symbolit: aurinko, kuu, tähdet.
Ne viittasivat Israeliin, Jaakobin heimoon ja tulevaan kansaan, -
joka tunnetaan nimellä Israel. Siitä me voimme -
selkeästi tehdä johtopäätöksen, että siinä puhutaan Israelista.
Siis apokalyptisen kirjallisuuden tutkiminen antaa myös -
kimmokkeen ja haasteen meille tutkia koko Raamattua yleensä -
ja erityisesti Vanhaa testamenttia. - Juuri näin.
Tämä innostaa ja rakentaa siltoja vanhan ja uuden välille.
Mitä olet mieltä siitä ajatuksesta -
ja onko sille raamatullisia perusteita, -
että lopun aikana uskovien kyky -
avata Raamatun lopunajan tekstejä, -
ilmoitusta ja symboliikkaa, niin tämä kyky lisääntyy?
On aivan selvää, että kun me lähestymme -
nykyisen maailmanajan loppusuoraa, -
niin totta kai myös ymmärrys lisääntyy.
Tämä ilmoitettiin jo muinoin profeetta Danielille, -
jonka kirja on myös paikoitellen apokalyptinen -
ja sisältää paljon ennustuksia lopunajoista.
Danielin kirjan luvussa 12 jakeessa 4 -
Danielille ilmoitetaan näin: -
["...lopun aikaan asti" Nythän me elämme lopun aikaa.]
Siis huomaamme, että jo Danielin kautta meille ilmoitettiin, -
että meidän tulee tutkia. Kun me tutkimme ja kello tikittää, -
niin ymmärrys lisääntyy.
Sanon sen, että kun profeetallinen kello tikittää tiettyyn kohtaan, -
niin silloin Danielin ja Ilmestyskirjan profetiat/ennustukset -
avautuvat myös meille helpommin.
Juuri tämä on mielenkiintoinen kysymys. Ajatteletko näin, -
että kyseessä on ikään kuin luonnollinen prosessi siinä, -
että ymmärrys lisääntyy, koska monet näitä kirjoituksia tutkivat?
Vai näetkö, että tässä on kyseessä Pyhän Hengen erityinen projekti, -
joka on sidottu lopunajan Jumalan suunnitelmiin?
Ehkä molempiakin asioita on havaittavissa.
Ennen muuta nyt kuitenkin ajatellaan, -
että 2 000-2 500 vuoden takaa -
profeetat näkivät tiettyjä ilmiöitä, joita tapahtuu nykyään, -
joita ei silloin villeimmissäkään mielikuvissa ollut olemassa.
He kuvailivat niitä: 'näytti niin kuin', 'oli niin kuin'.
Siis ne käyttivät sen ajan maailman kielikuvia -
kirjoittaakseen ylös, mitä he näkivät.
Nyt meidän tätä aikaa elävien...
Tekniikka ja maailma ovat menneet eteenpäin.
Maailma on aivan erinäköinen. Meidän on helpompi ymmärtää, -
että ai tuota he tarkoittivat, -
koska se löytyy nyt konkreettisesti meidän ajastamme. - Kyllä.
Monet seurakuntaliikkeet, mm. helluntailiike, helluntaiherätys -
pitävät alkuseurakuntaa -
ideaalikuvana seurakunnasta.
On se ajatus, että tahdomme opissamme ja käytännössämme -
lähestyä sitä alkuseurakunnan mallia, -
jonka Luukas Apostolien tekoihin on dokumentoinut.
Jos lähdetään tästä ajatuksesta, -
niin kuinka alkuseurakunta näki Jeesuksen toisen tulemuksen?
Mitä he opettivat ja kuinka he reagoivat tähän teemaan?
Tämä on erittäin hyvä kysymys ihan senkin takia, -
kun äsken juuri totesin, että kaikkien sukupolvien tarkoitus on -
odottaa Jeesuksen takaisin tulemusta.
Sillä on näet tiettyjä vaikutuksia myös uskovien elämään.
Tulee se tietty ajankohtaisuus, -
ja evankeliumiasialla on kiire.
Esimerkiksi 1. Tessalonikalaiskirjeen 4. luvussa -
Paavali kirjoittaa jakeissa 15 ja 17 näin.
Se paljastaa meille paljon asioita alkuseurakunnasta: -
Timoteukselle Paavali sanoo viimeisessä kirjeessään -
luvussa 4 ja jakeessa 8: -
Siis alkuseurakunta, Paavali odotti palavasti Jeesuksen tuloa.
Paavalin ja muidenkin apostolien kirjoituksista käy ilmi, -
että he olettivat Jeesuksen tulevan jo heidän aikanaan.
Uskon, että Raamattu ja lopunajan tapahtumat on kirjoitettu niin, -
että ne eivät kaikkea meille paljasta, varsinkaan ajankohdasta.
Näin kaikki sukupolvet -
aina Jeesuksen konkreettiseen takaisintulopäivään asti -
ovat valmiudessa - Aivan.
Sillä on näet vaikutusta meidän elämäämme, prioriteetteihimme -
ja halukkuuteemme palvella Jumalan meille antamilla lahjoilla.
Mekin, tämän sukupolven pojat ja tytöt odotamme palavasti -
Jeesuksen takaisin tuloa. - Toden totta.
Tästä ylöstempaamisesta mielelläni kuulisin lisää. Tapahtuuko näin?
Tulevissa ohjelmissa ihan varmasti näin.
Avainmedian toiminnanjohtaja Niilo Närhi, kiitos opetuksista!
Kiitos paljon.
Alkukristityt tervehtivät toisiaan 'Maranata!' 'Herramme, tule!'
He odottivat siis Jeesuksen takaisin paluuta jatkuvasti.
Tämä ohjelmasarja Raamattu ja ihmiskunnan tulevaisuus jatkaa -
näiden aihepiirien käsittelyä. Pysy siis kuulolla!
Kiitos, kun olit mukana katsomassa tätä sarjaa! Siunausta!
Tekstitys: Tuula-Riitta Virrankare
Jos haluat tukea Raamattu ja ihmiskunnan tulevaisuus -ohjelmaa, -
niin soita numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle tilille viitteellä 2011.
Kiitos lahjoituksestasi!